Source: http://docplayer.fi/927208-Rahoitusmarkkinoiden-hairiot.html
Timestamp: 2016-10-21 22:25:37+00:00
Document Index: 19370949

Matched Legal Cases: ['kko ', 'kko ', 'kko ', 'kko ', 'kko ', 'kko ']

⭐Rahoitusmarkkinoiden häiriöt,
Rahoitusmarkkinoiden häiriöt,
Download "Rahoitusmarkkinoiden häiriöt,"
1 BoF Online 2008 No. 7 Rahoitusmarkkinoiden häiriöt, makrotalous ja keskuspankkien reaktiot Tom Alanen, Karlo Kauko, Tuomas Saarenheimo ja Tuomas Välimäki Tässä julkaisussa esitetyt mielipiteet ovat kirjoittajan omia eivätkä välttämättä edusta Suomen Pankin kantaa. Suomen Pankki Rahapolitiikka- ja tutkimusosasto2 Esipuhe Tämä julkaisu on kooste kolmesta Suomen Pankissa tuotetusta selvityksestä, jossa rahoitusmarkkinoilla vuoden 2007 kesällä alkaneen häiriötilan syntyä ja seuraamuksia arvioidaan eri näkökulmista. Ensimmäisessä luvussa Karlo Kauko rahoitusmarkkina- ja tilasto-osastolta kuvaa kriisin syntyä ja vaikutuksia rahoitusmarkkinoiden ja pankkisektorin vakauden näkökulmasta. Toisessa luvussa Tuomas Saarenheimo rahapolitiikka- ja tutkimusosastolta analysoi eräitä kriisiin liittyviä makrotaloudellisia kysymyksiä. Kolmannessa luvussa Tom Alanen ja Tuomas Välimäki pankkitoimintaosastolta vertailevat kolmen keskeisen keskuspankin toimintatapoja kriisin eri vaiheissa. Tämä luku on uudistettu versio Euro & talous 1/ julkaisun artikkelista Keskuspankkien toiminta euroalueen, Yhdysvaltojen ja Ison- Britannian rahamarkkinoilla. Selvitykset on valmistettu Talousneuvoston toukokuun 2008 keskustelun taustamateriaaliksi ja ne on julkaistu sen julkaisusarjassa. Antti Suvanto Osastopäällikkö Rahapolitiikka- ja tutkimusosasto BoF Online Päätoimittaja Jouko Marttila ISSN (online) Postiosoite Käyntiosoite Snellmaninaukio Sähköposti Swift SPFB FI HH PL 160 Puhelin Y-tunnus HELSINKI Faksi (09) Kotipaikka Helsinki3 Sisällys 1 Rahoitusmarkkinaturbulenssi, vaikutukset pankeissa ja rahoitusmarkkinoilla (Karlo Kauko) Ongelmien synty Tähänastisia vaikutuksia Kuinka tilanne kehittyy lähitulevaisuudessa Vähäinen läpinäkyvyys, epäsymmetrinen informaatio ja vääristyneet kannustimet ongelmien syinä Likviditeettiongelmat Keskeisimmät uhkakuvat rahoitusjärjestelmän vakauden kannalta Vaikutuksia pankkeihin Suomessa 16 Sanasto 19 2 Rahoitusmarkkinoiden turbulenssi: Makrotaloudellisia kysymyksiä (Tuomas Saarenheimo) Johdanto Kasvunäkymien muutos ja maailmantalouden tasapainottomuudet Onko luottolamasta merkkejä? Rahoituksen hinta Rahoituksen saatavuus Luottohäiriöt ja Yhdysvaltain kotitaloussektorin rahoitusasema Rahapolitiikka ja varallisuushintojen sykli: tulisiko rahapolitiikan nojata tuulta vasten? Yhteenveto 36 Liite 1. Yhdysvaltain asuntoluottojen luottohäiriöt: yksinkertainen ekonometrinen malli 39 Liite 2. Yhdysvaltain asuntoluottojen juridiikkaa 40 3 Rahapolitiikan toimeenpano euroalueella, Yhdysvalloissa ja Iso-Britanniassa (Tom Alanen ja Tuomas Välimäki) Johdanto Rahapolitiikan toimeenpano 444 3.2.1 Likviditeetin kysyntä: vähimmäisvarantovelvoite Likviditeetin tarjonta: markkinaoperaatiot Maksuvalmiusjärjestelmä Kokemukset koronohjauksesta Tavoitteiden toteutuminen normaalioloissa Korkojenohjaus rahamarkkinahäiriön aikana Markkinahäiriö lähensi keskuspankkeja 61 Kuvioluettelo Kuvio 1. BBB- ja B-luokiteltujen euromääräisten yritysjoukkovelkakirjojen korkoero suhteessa AAA-luokiteltuihin lainoihin, maturiteetti n. 8 vuotta 7 Kuvio 2. Pankkien luotto- ja arvonalentumistappioita sekä niiden saamia lisäpääomituksia 9 Kuvio 3. Arvopaperistamisen määrä Euroopassa , emission neljännesvuosittain, miljardia euroa 10 Kuvio 4. Yhden vuoden lainojen vakuudettomat euriborkorot ja vakuudelliset eurepokorot tammikuusta 2007 alkaen 17 Kuvio 5. Kasvuennusteita vuodelle Kuvio 6. Asuntoluottojen tarjonnan kiristymisestä raportoivien pankkien nettoosuus 27 Kuvio 7. Pankkiluottojen kasvuvauhti (6 kk kasvu vuositasolle korotettuna) 29 Kuvio 8. Asuntoluottojen luottohäiriöt USA:ssa (prosenttia kannasta) 31 Kuvio 9. Vakuudettoman ja vakuudellisen 3kk lainan erotus 53 Kuvio 10. Keskimääräinen varantovelvoitteen täyttyminen euroalueella 55 Kuvio 11. EKP:n toimet rahamarkkinahäiriön aikana sekä 3kk korkojen riskilisä 57 Kuvio 12. Fedin toimet rahamarkkinahäiriön aikana sekä 3kk korkojen riskilisä 59 Kuvio 13. Englannin Pankin toimet rahamarkkinahäiriön aikana sekä 3kk korkojen riskilisä 61 Kuvio 14. Rahoitusmarkkinahäiriön vaikutus yön yli -koron volatiliteettiin (yön yli -koron ja ohjaus-koron välisen erotuksen muutoksen kymmenen päivän liukuvan keskihajonta) 64 Taulukkoluettelo Taulukko 1. Rahoituksen hinnan indikaattoreita 26 Postiosoite Käyntiosoite Snellmaninaukio Sähköposti Swift SPFB FI HH PL 160 Puhelin Y-tunnus HELSINKI Faksi (09) Kotipaikka Helsinki5 BOF ONLINE 1 Rahoitusmarkkinaturbulenssi, vaikutukset pankeissa ja rahoitusmarkkinoilla Karlo Kauko 1.1 Ongelmien synty Vuosina Yhdysvalloissa koettiin voimakas asuntojen hintojen nousu ja asuntolainakannan kasvu. Asuntojen hintojen nousu ensin hidastui ja on nyt kääntynyt laskuksi. Vuodesta 2006 lähtien asuntolainojen vakuuksia on lisääntyvässä määrin alettu realisoida, joten pakkohuutokaupat ovat voimistaneet hintojen laskupaineita. Asuntovelkaisten kotitalouksien maksuvaikeudet ovat lisääntyneet jatkuvasti. Pahimmat ongelmat on koettu ns. subprime-asuntolainoissa. Subprime-lainoja on myönnetty henkilöille, jotka eivät olisi voineet saada tavallista lainaa heikon luottokelpoisuutensa vuoksi. Heidän maksukykyisyytensä on jo luotonmyöntöhetkellä vaikuttanut puutteelliselta esimerkiksi tulojen vähäisyyden, ennakkosäästöjen puutteen tai aiempien maksuhäiriöiden vuoksi. Lainaehdot olivat tyypillisessä subprime-lainassa suhteellisen edulliset kahden tai kolmen ensimmäisen vuoden aikana, joskin usein korkeammat kuin hyvän luottokelpoisuuden asiakkaiden maksamat korot. Tässä alkuvaiheessa korot olivat yleensä kiinteitä. Tämän jälkeen lainojen korot nousevat ja muuttuvat samalla vaihtuviksi. Marginaali suhteessa viitekorkoon on keskimäärin noin kuusi prosenttiyksikköä. Yleensä viitekorkona on ollut kuuden kuukauden markkinakorko. Näitä luottoja myönsivät etenkin tähän markkinasegmenttiin erikoistuneet yritykset, jotka systemaattisesti arvopaperistivat antolainaustaan. Luottoriskien hallinta perustui lähes pelkästään vakuuksille. Koska asuntojen hinnat Yhdysvalloissa eivät toisen maailmansodan jälkeen olleet laskeneet maanlaajuisesti ja pitkäaikaisesti, asuntovakuutta pidettiin erittäin luotettavana. Subprime-lainojen myöntäjät eivät yleensä hankkineet itse asiakkaitaan, vaan erilliset välittäjät "myivät" lainoja. Välittäjät saivat palkkionsa pelkästään välitettyjen lainojen lukumää- Suomen Pankki Finlands Bank Rahapolitiikka- ja tutkimusosasto 2008 No. 7 56 BOF ONLINE rän perusteella riskeistä riippumatta. Erityiset hallinnoijat (servicer) valvovat velallisten maksusuorituksia ja tarvittaessa ryhtyvät perintätoimiin. Asuntolainojen myöntöprosessi on ollut monimutkainen. Alkuperäinen lainanmyöntäjäpankki on myynyt velkomisoikeutensa arvopaperistajalle, joka on perustanut erillisyhtiöitä, jotka ovat ostaneet velkomisoikeuksia. Kukin erillisyhtiö on hankkinut rahoituksensa joukkolainaemissioilla. Erillisyhtiöllä ei ole muuta toimintaa. Se on perustettu pelkästään arvopaperistamistransaktiota varten. Näitä joukkolainoja on myyty sijoittajille eri puolilla maailmaa. Sijoittajista on tosiasiallisesti tullut velallisten uusia velkojia. Joukkolainat on yleensä siivutettu. Siivuilla on merkitystä luottotappioiden esiintyessä. Kaikki tappiot on ensin kohdistettu riskipitoisimpiin ns. junior-siivuihin. Parhaimman etuoikeuden senior-siivuihin sijoittaneet ovat kärsineet luottotappioita viimeisinä, kun muiden siivujen haltijat ovat jo menettäneet sijoituksensa. Luottoluokittelijat ovat usein myöntäneet etuoikeutetuimmille senior-siivuille korkeimman luokituksen. Varsinkin senior-siivuille on usein hankittu takaus luottojen takaamiseen erikoistuneelta vakuutusyhtiöltä. Ulkoisten luokittelijoiden luottoriskiarviot käsittelevät vain luottotappioiden todennäköisyyttä, eivät niiden syytä. Arvopaperistettujen asuntolainojen tapauksessa yhden liikkeeseenlaskun takana on niin paljon yksittäisiä lainoja, että ainoastaan suurta velallisjoukkoa samanaikaisesti koskevilla ongelmilla on merkitystä riskille. Jos luottokelpoisuus perustuu lähinnä asuntovakuuksille, lainojen aiheuttamien tappioiden keskinäinen korrelaatio on äärimmäisen korkea: velallisten joutuessa maksuvaikeuksiin luottotappioita kärsitään jos ja vain jos asuntojen hinnat laskevat. Arvopaperistettujen subprime-asuntolainojen riski on siis lähes määritelmällisesti pelkästään makrotaloudellinen. Sijoittaja ei voi olennaisesti vähentää riskiä hajauttamalla ja ostamalla arvopaperistettuja asuntolainoja useista emissioista, ellei alkuperäisiä lainoja ole myönnetty lähes korreloitumattomissa ympäristöissä, mieluiten eri maissa. Jo vuoden 2006 lopulla subprime-lainojen maksuhäiriöt alkoivat selvästi lisääntyä. Ongelmat alkoivat käydä ilmeisiksi keväällä 2007, kun subprime-luotottaja New Century Financial Corporation lopetti uusien luottojen myöntämisen maaliskuussa 2007 ja jätti konkurssihakemuksen (Chapter 11) huhtikuussa. Lisää toimialan vararikkoja tapahtui myöhemmin. Ongelmat siirtyivät uuteen vaiheeseen elokuussa 2007, jolloin mm. pankkien välisten vakuudellisten ja vakuudettomien luottojen korkoero leventyi voimakkaasti ja markkinoilla alkoi esiintyä aiempaa enemmän likviditeettiongelmia. Ongelmat alkoivat vaikuttaa laajalta, kansainväliseltä rahoitusmarkkinahäiriöltä No. 7 Rahapolitiikka- ja tutkimusosasto Suomen Pankki Finlands Bank7 BOF ONLINE Tilanne alkoi kärjistyä kesällä Tuolloin esimerkiksi sijoittajien riskinottohalukkuus alkoi voimakkaasti vähentyä ja luottoluokituksiltaan erilaisten joukkolainojen korkoerot kasvaa (ks. kuvio 1). Kuvio 1. BBB- ja B-luokiteltujen euromääräisten yritysjoukkovelkakirjojen korkoero suhteessa AAA-luokiteltuihin lainoihin, maturiteetti n. 8 vuotta 1200 BBB B Lähde: Merrill Lynch. 1.2 Tähänastisia vaikutuksia Subprime-luotot ovat aiheuttaneet runsaasti luotto- ja arvonalentumistappioita sijoittajille, joilla on ollut arvopaperistettuja lainoja. Yhdysvaltojen keskuspankin julkaisemien tietojen mukaan enää runsaat puolet vaihtuvakorkoisista subprime-lainoista oli maaliskuussa hoidettu sopimusehtojen mukaisesti. Muissa lainoissa esiintyy yli kahden kuukauden maksujen viivästyksiä tai vakavampia ongelmia. Toukokuuhun 2008 mennessä pelkästään pankit ovat raportoineet lähes 400 miljardin dollarin tappiokirjauksista maailmanlaajuisesti. Suurimpia tappiokirjauksia ovat tehneet lähinnä yhdysvaltalaiset ja jotkut suurimmat eurooppalaiset luottolaitokset. Euroopan suurimmat tappiot näyttävät kohtaavan lähinnä Sveitsiin, Britanniaan, Saksaan ja Ranskaan sijoittuneita pankkeja. Sen sijaan esimerkiksi useimpien kehitty- Suomen Pankki Finlands Bank Rahapolitiikka- ja tutkimusosasto 2008 No. 7 78 BOF ONLINE vien maiden pankeilla ei tämänhetkisten tietojen mukaan ole ollut merkittäviä sijoituksia subprime-markkinoille. Pankkien tappiot ovat sekä suoria että välillisiä. Suoria tappioita syntyy jos pankeilla on ollut subprime-pohjaisia velkainstrumentteja taseissaan. Välillisiä tappioita on muodostunut lähinnä pankkien perustamien erityissijoitusyhtiöiden (Conduit ja SIV) kautta. Ne ovat pankkien taseiden ulkopuolella toimivia sijoitusyhtiöitä, joilla on hyvin vähän omia pääomia. Monet pankit ovat sitoutuneet rahoittamaan perustamiaan sijoitusyhtiöitä, mikäli nämä eivät saa muuta rahoitusta. Pankkien on siis täytynyt hoitaa luotonantovelvoitteensa, vaikka monet erillissijoitusyhtiöt ovat tulleet luottokelpoisuudeltaan heikoiksi strukturoidun rahoituksen ongelmien tultua ilmeisiksi. Vaikka muodollista sitoumusta rahoittaa erityissijoitusyhtiötä ei olisikaan, pankin voi maineensa vuoksi olla pakko huolehtia tällaisen taseen ulkopuolisen sijoitusyhtiön maksuvalmiudesta. Lisäksi turbulenssi on vaikuttanut monien muidenkin arvopapereiden hintoihin. Tämä on myös aiheuttanut arvonalentumiskirjauksia, mikä on heikentänyt pankkien kannattavuutta ja vakavaraisuutta. Monien pankkien on ollut pakko hankkia lisäpääomitusta, jota on usein ollut saatavilla. Kriisin aikana rahoitussektori on saanut jopa yli sadalla miljardilla dollarilla omaa pääomaa, josta ehkä puolet on saatu vaihtotaseylijäämäisten maiden valtiollisilta sijoitusyhtiöiltä. Esimerkiksi Singaporen ja Abu Dhabin valtioiden sijoitusyhtiöt on mainittu pääomien tarjoajina. Näitä sijoituksia on tehty mm. pääomalainoina, jotka voidaan myöhemmin muuttaa osakkeiksi No. 7 Rahapolitiikka- ja tutkimusosasto Suomen Pankki Finlands Bank9 BOF ONLINE Kuvio 2. Pankkien luotto- ja arvonalentumistappioita sekä niiden saamia lisäpääomituksia Vaikeudet ovat jo johtaneet rakennejärjestelyihin, joista esimerkiksi Bear Stearnsinvestointipankin olemassaolon lakkaaminen itsenäisenä yhtiönä ja päätyminen osaksi JP Morgania sai runsaasti julkisuutta. Myös monet hedge-rahastot kokevat melko suuria tappioita. Ainakin ennen turbulenssia nämä rahastot mainittiin "luonnollisimpina" arvopaperistettujen saamisten riskillisimpien siivujen ostajina. Nämä rahastot kuitenkin julkaisevat itsestään niin vähän tietoja, että niiden kokonaistappioiden määrästä ei voi esittää juuri arvioita. Vakuutusyhtiöille on myös tulossa mittavia tappioita. Yhdysvaltalaisten vakuutusyhtiöiden luotto- ja arvonalennustappiot subprime-lainoista todennäköisesti ylittävät Katrinahirmumyrskyn aiheuttamat 41 miljardin dollarin korvaukset. Joukkolainojen takauksia myöntävät monoline-vakuutusyhtiöt, joiden ainoa toimiala on takausten myöntäminen joukkovelkakirjoille, ovat myös kärsineet pahoja tappioita viime vuoden kolmannesta neljänneksestä alkaen. Vuoden 2007 viimeisellä neljänneksellä pelkästään kaksi suurinta monoline-vakuuttajaa teki yhteensä 5,6 miljardia dollaria tappiota. Eräitä niistä on jouduttu pääomittamaan lisää parhaan luottoluokituksen säilyttämiseksi. Joidenkin muiden Suomen Pankki Finlands Bank Rahapolitiikka- ja tutkimusosasto 2008 No. 7 910 BOF ONLINE luokituksia on alennettu tai ne ovat tarkkailulistalla mahdollista alentamista varten. Monolineyhtiöiden ongelmat ovat nopeasti vaikuttaneet niiden takaamien joukkolainojen hintoihin. Viime aikojen kokemukset strukturoidusta rahoituksesta ovat huonoja. Tuskin siis on yllättävää, että arvopaperistaminen on voimakkaasti vähentynyt. European Securitization Forumin keräämien tietojen mukaan viime vuoden viimeisellä neljänneksellä Euroopassa arvopaperistettiin noin 74 miljardin euron edestä saamisia, mikä oli vain noin 40 % vuotta aiemmasta. Kuvio 3. Arvopaperistamisen määrä Euroopassa , emission neljännesvuosittain, miljardia euroa 1.3 Kuinka tilanne kehittyy lähitulevaisuudessa. Kriisissä syntyvien tappioiden kokonaismäärä on yhä epäselvä. IMF:n huhtikuisen arvion mukaan ongelmat voisivat laajentuessaan aiheuttaa jopa lähes tuhannen miljardin dollarin suuruiset tappiot, joskin tämä arvio on yksi korkeimmista. Sen toteutuminen edellyttäisi ongelmien laajamittaista leviämistä muihinkin saamisiin kuin subprime-luottoihin. Esimerkiksi OECD:n niin ikään huhtikuussa julkaiseman arvion mukaan tappioita koettaisiin runsaat 400 miljardia dollaria. Kotitalouksien aiheuttamat luottotappiot Yhdysvalloissa tuskin ainakaan pienenevät voimakkaasti lähikuukausina. Suuri määrä subprime-luottoja on tulossa korontarkistusvaiheeseen tänä vuonna niiden kiinteäkorkoisen alkuvaiheen päättyessä. Tällöin velallisten korko No. 7 Rahapolitiikka- ja tutkimusosasto Suomen Pankki Finlands Bank11 BOF ONLINE rasitus yleensä nousee. Tosin viime aikoina tämän korontarkistuksen vaikutus on ollut aiempaa vähäisempi, sillä myös viitekorot ovat laskeneet. Vakuudet suojaavat velkojia aiempaa huonommin, sillä asuntojen hinnat ovat laskeneet ja myynti vaikeutunut. Yhdysvalloissa asuntojen hintojen lasku pahentaa myös tavallisten asuntolainojen tappioriskiä. Viime aikoina on ilmennyt merkkejä luottohäiriöiden lisääntymisestä muiden kotitalousluottojen kuin subprime-asuntolainojen osalta. Joissain osavaltioissa velallinen vastaa asuntolainastaan pelkästään asuntonsa arvolla. Maksukykyisetkin asiakkaat voisivat periaatteessa hyödyntää tätä mahdollisuutta, mikä lisäisi pankkien luottotappioita. (Ks. luku 2.) Myös kulutusluottojen ja yrityssektorin aiheuttamien luottotappioiden lisääntymisestä on joitain merkkejä etenkin Yhdysvalloissa. Tappiot ovat jakautumassa hyvin epätasaisesti pankkien välille. Jos pankki kokee erityisen suuria tappioita, sen on joko supistettava toimintaansa tai hankittava uutta pääomitusta. Uudelleenpääomitettavien pankkien omistusrakenne usein muuttuu. Investointipankki Bear Stearnsin päätyminen JP Morgan Chasen omistukseen oli tuskin viimeinen rakennejärjestely, johon rahoitusmarkkinoiden levottomuus on keskeisenä syynä. Paikallisten pankkien markkinaosuuksien voi odottaa kasvavan useissa kehittyvissä maissa, sillä monien ulkomaisten kilpailijoiden vakavaraisuusongelmat rajoittavat niiden toimintaa, mutta kotimaisille pankeille ei näissä maissa näillä näkymin juuri ole tulossa subprime-tappioita. Arvopaperistamisen pysyvä, voimakas väheneminen heikentäisi luottojen tarjontaa tavalla, jolla olisi makrotaloudellistakin merkitystä, mutta kovin dramaattinen tämä vaikutus ei todennäköisesti olisi. European Securitization Forumin julkaisemien tietojen mukaan euroalueella oleviin vakuuksiin perustuvia arvopaperistettuja saamisia oli vuoden 2007 syyskuussa noin 600 miljardin euron edestä. Luottoluokituksista saatavilla olevan tiedon valossa näiden velkakirjojen riskipainotettu arvo olisi Basel II:n standardimenetelmää käytettäessä todennäköisesti vajaat 200 miljardia euroa, mikäli kaikki nämä erät siirrettäisiin kokonaisuudessaan pankkien taseisiin, mikäli niiden luokitukset pysyisivät muuttumattomina, ja mikäli euroalueen joukkolainojen riskiluokitukset jakautuisivat suunnilleen samoin kuin koko Euroopassa. Nämä tase-erät sitoisivat noin 15 miljardin euron edestä vaadittuja minimipääomia. Historialliseen kokemukseen perustuvat arviot luottojen siirtymisestä luokitusten välillä eivät ehkä päde nykytilanteessa. Jos kuitenkin oletetaan, että luokitukset samalla muuttuisivat samoin kuin ne menneen kokemuksen perusteella muuttuisivat neljänä peräkkäisenä taantumavuotena (ks. Bangia et al, Journal of Banking and Finance 2002), pääomia sitoutuisi laskelmien mukaan arviolta noin 20 miljardia euroa olettaen, että kaikki saamiset jouduttaisiin ottamaan takaisin taseisiin. Tämä on selvästi vähemmän kuin eurooppalaisten pankkien Suomen Pankki Finlands Bank Rahapolitiikka- ja tutkimusosasto 2008 No. 7 1112 BOF ONLINE subprime-myllerryksessä kokemat tappiot, joten pankkien mahdolliset vakavaraisuusongelmat Euroopassa aiheutuvat paljon todennäköisemmin tappioista kuin mahdollisesta tarpeesta siirtää arvopaperistettuja saamisia takaisin taseisiin. Tosin jos pankit ottaisivat kaikki nämä arvopaperistetut erät taseisiinsa, monet arvopaperistetut erät luultavasti muuttuisivat tavallisiksi pankkilainoiksi, jotka luokiteltaisiin vain pankkien omissa, sisäisiin luokituksiin perustuvissa malleissa. Suuri osa arvopaperistetuista saamisista jollain tavoin rasittaa pankkien vakavaraisuutta jo nyt, joten vaikutus pääomapuskureihin voisi jäädä heikommaksi. Euroalueen rahalaitosten (pl. keskuspankit) taseiden pääomat, mikä on hieman eri käsite kuin vakavaraisuuslaskelmien omat varat, olivat vuoden 2007 lopussa noin miljardia euroa ja lainananto ilman eurojärjestelmän keskuspankkeja noin miljardia euroa. Pankkien vakavaraisuusvaatimusten suhdanteita voimistavasta vaikutuksesta puhuttaessa on usein otettu esille pääomapuskureiden merkitys. On esitetty, että pankit voisivat noususuhdanteessa kerätä pääomia, jotta vakavaraisuutta kuvaavien suhdelukujen voitaisiin antaa alentua laskusuhdanteessa säädöksiä rikkomatta. Turbulenssin aikana ainakin pankeilla on aiempaa suurempi tarve saada vastapuolet vakuuttumaan luottokelpoisuudestaan, sillä vakavaraisimpina pidetyt pankit ovat parhaassa asemassa esim. rahamarkkinoilla likviditeettiongelmien esiintyessä. Tämä voi kannustaa julkisesti raportoitavan vakavaraisuussuhdeluvun nostamiseen, mikä voi monissa tapauksissa merkitä antolainauksen vähentämistä. Ei siis ole selvää, että todellisten pääomien ja vaaditun minimin erotus, ns. pääomapuskuri, käyttäytyisi makrotaloutta vakauttavalla tavalla. Viime aikojen tapahtumat todennäköisesti vähintäänkin hidastavat arvopaperistamisen kasvua vielä vuosia. Kokemukset voivat myös olla kannustimena finanssi-innovaatioihin, joilla pyritään korjaamaan strukturoidun rahoituksen ongelmia. Viranomaiset ovat reagoimassa muuttamalla strukturoitua rahoitusta koskevaa sääntelyä. Baselin kansainvälinen pankkivalvontakomitea aikoo mm. esittää, että strukturoidun rahoituksen tuotteiden riskipainoja pankkien vakavaraisuuslaskelmissa nostettaisiin. Komitea aikoo myös laatia ohjeet pankkien likviditeettiriskin hallintaa ja valvontaa varten 1.4 Vähäinen läpinäkyvyys, epäsymmetrinen informaatio ja vääristyneet kannustimet ongelmien syinä Kriisin aikana on useasti keskusteltu läpinäkyvyyden merkityksestä rahoitusmarkkinoilla. Strukturoidussa rahoituksessa käytetyt yhtiöt julkaisevat sijoituksistaan melko vähän tietoja No. 7 Rahapolitiikka- ja tutkimusosasto Suomen Pankki Finlands Bank13 BOF ONLINE Näitä yhtiöitä ovat esimerkiksi arvopaperistamisen erillisyhtiöt, pankkien perustamat conduittyyppiset sijoitusyhtiöt ja niitä muistuttavat SIV-yhtiöt. Ne eivät ole pörssiyhtiöitä, joten listattujen yritysten raportointivaatimukset eivät koske niitä. Rahoitusvalvontaviranomaiset eivät valvo näiden yhtiöiden toimintaa ja riskejä samalla tavalla kuin esimerkiksi pankkeja. Näistä yhtiöistä ei ole samantapaista kattavaa tilastointia kuin pankeista. Tiedon niukkuus on turbulenssin alettua saanut mahdolliset vastapuolet suhtautumaan niihin varauksellisesti, mikä on heikentänyt niiden mahdollisuuksia saada luottoa markkinoilta. Epäluulo on myös alentanut strukturoidun rahoituksen velkainstrumenttien hintoja. On esitetty, että epäsymmetrisellä informaatiolla on ollut ratkaiseva merkitys tilanteen synnylle. Ashcraft ja Schuermann (Federal Reserve Bank of New York Staff Papers 318, 2008) ovat identifioineet seuraavat ongelmat, joilla on ollut merkitystä subprime-lainojen ja niiden ongelmien yleistymiselle. Jokainen niistä on jossain mielessä epäsymmetrisen informaation ilmentymä. 1. Monet asuntovelalliset ovat ymmärtäneet monimutkaiset lainaehdot puutteellisesti, mikä on houkutellut heidät ottamaan maksukykynsä ylittäviä luottoja. 2. Salkunhoitajien ja sijoittajien väliset sopimukset ovat aiheuttaneet "moraalikatoa". Salkuntai omaisuudenhoitajaa palkitaan siitä, että hän saavuttaa korkeamman tuoton kuin kollegat, jotka sijoittavat saman riskiluokan instrumentteihin. Sijoittajat eivät ole kunnolla ymmärtäneet kiinteistövakuudellisten lainojen ja tavallisten yritysjoukkolainojen eroa. Tällöin salkunhoitajille syntyy houkutus sijoittaa kohteisiin, joiden tuotto ja siis myös riski ovat markkinoiden arvion mukaan korkeampia kuin mitä luottoluokituksen perusteella voisi odottaa. Nämä ovat usein olleet kiinteistövakuudellisia lainoja. 3. Arvopaperistajien omat luottoarviot ovat olleet riittämättömiä, koska riskit on ollut helppo jättää kokonaan muille osapuolille, ja koska omaisuuden- ja salkunhoitajat ovat suhtautuneet liian kritiikittömästi tarjottuihin sijoituskohteisiin. 4. Alkuperäiset luotonmyöntäjät ovat joutuneet houkutukseen myöntää riskipitoisia lainoja, sillä arvopaperistamisen järjestäjät eivät ole voineet kovin hyvin tarkkailla velallisten maksukykyä, velalliset eivät ole täysin ymmärtäneet luottosopimusten ehtoja ja omaisuudenhoitajilla on ollut houkutus suosia lainoja, joiden riski on luottoluokitukseen nähden suuri. 5. Luottoluokittelijoiden kyky analysoida arvopaperistettujen asuntolainojen riskejä on ollut puutteellinen. Perinteisen epäsymmetrisen informaation talousteorian mukaan huonosti asioista perillä oleva osapuoli ymmärtää heikon asemansa markkinoilla ja on haluton ryhtymään liiketoimiin. Tämä voi estää koko markkinan syntymisen, elleivät sopimuskumppaneiden edut sitten ole Suomen Pankki Finlands Bank Rahapolitiikka- ja tutkimusosasto 2008 No. 7 1314 BOF ONLINE täysin yhteneväiset. Jostain syystä tämä ei estänyt subprime-luottojen kannan voimakasta kasvua takavuosina. Ilmeisesti osa toimijoista ei ole täysin ymmärtänyt oman asiantuntemuksensa ja tietojensa puutteellisuutta. He eivät ehkä myöskään ole ymmärtäneet, kuinka vääristyneet kannustimet ovat ohjanneet sopimuskumppanien toimintaa. 1.5 Likviditeettiongelmat Pintapuolisesti tarkastellen arvopaperistamisen voisi odottaa parantavan rahoitusjärjestelmän likviditeettiä. Epälikvidit pankkilainat pystytään muuttamaan jälkimarkkinakelpoisiksi arvopapereiksi. Vaikuttaa kuitenkin siltä, että tämä johtopäätös pätee vain normaaliaikoina. Heikko transparenssi on omiaan luomaan markkinat tukahduttavan epäluottamuksen. Kannattavan hankkeen rahoittamisessa voi talousteorian mukaan esiintyä likviditeettiongelmia vain, jos joko rahoitussopimusten tekeminen aiheuttaa kohtuuttomia kustannuksia tai informaatio on epäsymmetristä. Rahoittajat eivät lähde mukaan hyväänkään hankkeeseen, ellei heitä saada vakuuttuneiksi sen kannattavuudesta. Maksukykyinen voi saada luottoa, jos mahdolliset luotottajat voivat varmistua maksukykyisyydestä. Normaalisti markkinoilla rahoitusinstrumenttien hinta asettuu tasolle, jolla kysyntä ja tarjonta tasapainottuvat. Tämä mekanismi ei toimi epävarmuuden lisäännyttyä. Esimerkiksi korkeaa korkoa tarjoava rahoituksen tarvitsija mielletään helposti suuren riskin velalliseksi, mikä tekee mahdolliset luotonantajat epäluuloisiksi. Arvopapereiden myyjällä epäillään olevan salaista tietoa, jonka valossa papereista kannattaa hankkiutua eroon. Viime kuukausina sekä markkinoiden likviditeettiongelmat että pankkien maksuvalmiusongelmat ovat yleistyneet. Transaktiokustannukset rahoitusmarkkinoilla tuskin ovat äkkinäisesti nousseet. Informaation epätäydellisyydellä on siis todennäköisesti ollut merkitystä viime aikojen likviditeettiongelmille. Suurin epäluottamus tällä hetkellä kohdistuu arvopaperistettuihin saamisiin ja finanssialan yritysten velkoihin, joiden likviditeetti on kärsinyt eniten. Markkinoilla ei löydetä tasapainohintaa, jolla kysyntä ja tarjonta olisivat samansuuruiset ja kaupankäynti vilkasta. Rahoitusjärjestelmässä on systeemisesti merkittäviä toimijoita, jotka ovat riippuvaisia markkinoiden likviditeetistä, mikä pahentaa ongelmia. Northern Rock -pankin talletuspako oli välillisesti seurausta muista likviditeettiongelmista. Pankin toimintastrategia perustui olettamukseen, ettei markkinalikviditeetti voi "kuivua". Sen taseessa saatavat olivat tyypillisesti epälikvidejä ja pitkäaikaisia mutta velat lyhytaikaisia No. 7 Rahapolitiikka- ja tutkimusosasto Suomen Pankki Finlands Bank15 BOF ONLINE Pankkien perustamat erityissijoitusyhtiöt eivät pysty tunnetusti heikon vakavaraisuutensa ja vähäisen transparenssinsa vuoksi hankkimaan rahoitusta epävakaissa oloissa. Joillain niistä ei todellisuudessa ehkä ole merkittäviä riskejä, mutta sijoittajia on vaikea vakuuttaa riskien vähäisyydestä. Pankit ovat olleet pakotettuja luotottamaan perustamiaan conduiterikoissijoitusyhtiöitä. Arvopaperi- ja lainamarkkinoiden toiminnan häiriintyminen on aiheuttanut myös pankeille aiempaa suurempia vaikeuksia maksuvalmiuden ylläpitämisessä, ja rahoituksen hinta on noussut. Likviditeettiongelmat vaikuttavat turbulentissa ympäristössä arvopapereiden hintoihin voimakkaammin kuin normaaliaikoina. Tämä vaikuttaa myös markkinahintaan arvostettujen instrumenttien kirjanpitoarvoihin ja siis myös pankkien kirjanpidolliseen tulokseen ja vakavaraisuuteen. Maksuvalmiusongelmien pelko on ilmennyt myös likviditeetin hamstraamisena, mikä on omiaan pahentamaan ongelmaa. Pankit ovat olleet haluttomia myöntämään toisilleen varsinkaan pitkäaikaisia luottoja pelätessään oman likviditeettinsä vaarantuvan. Hamstraaminen on levinnyt myös asiakkaiden keskuuteen. Monille suurasiakkaille on annettu sitovia luotonantolupauksia. Yritykset ovat alkaneet nostaa näiden sitoumusten mukaisia luottoja pelätessään, että mahdollisia tulevia rahoitustarpeita ei kohta enää voida tyydyttää, jos pankkijärjestelmän kyky myöntää luottoja heikkenee olennaisesti. Nykyään useimmissa maissa on melko vähän likviditeettiriskien hallintaa koskevaa lainsäädäntöä tai muita säädöksiä. Tällaisen sääntelyn tarpeellisuus on entistä ajankohtaisempi kysymys. 1.6 Keskeisimmät uhkakuvat rahoitusjärjestelmän vakauden kannalta Turbulenssi voi johtaa monenlaisiin ongelmiin, jos epävarmuus jatkuu pitkään. Keskeisiä uhkakuvia on ainakin kaksi, vakavaraisuus- ja likviditeettiongelmat. 1. Pankkien ja niiden perustamien erityssijoitusyhtiöiden sijoitukset subprime-pohjaisiin velkainstrumentteihin aiheuttavat tappioita, jotka johtavat vakavaraisuusongelmiin. Tilannetta pahentaa se, etteivät pankit pysty entiseen tapaan arvopaperistamaan taseitaan. Ajaudutaan tilanteisiin, joissa omat varat ovat riittämättömiä suhteessa laskennallisiin riskeihin. Pankit joutuvat vähentämään antolainaustaan, sillä uutta pääomitusta ei ole riittävästi saatavilla. Tämä vähentää investointeja ja alentaa varallisuusesineiden hintoja, mi- Suomen Pankki Finlands Bank Rahapolitiikka- ja tutkimusosasto 2008 No. 7 1516 BOF ONLINE kä puolestaan vaikuttaa makrotalouden kautta pankkien vakavaraisuuteen ja kannattavuuteen. 2. Epävarmuus jatkuu pitkään, mikä johtaa myös likviditeettiongelmien pitkittymiseen. Pankeilla on vaikeuksia uusia pitkäaikaista, markkinaehtoista rahoitustaan. Tämä voi tehdä vakavaraisistakin pankeista maksukyvyttömiä. 1.7 Vaikutuksia pankkeihin Suomessa Kaiken tällä hetkellä saatavilla olevan tiedon valossa yksikään suomalainen pankkiryhmä ei ole kokemassa merkittäviä suoria tappioita subprime-kriisissä. Rahoitustarkastus julkaisi selvityksensä tulokset syyskuussa, eikä tästä asiasta ole saatu olennaista uutta tietoa. Mahdolliset merkittävät vaikutukset kotimaiseen pankkitoimintaan ovat siis epäsuorempia. Ilmeisin vaikutuskanava on makrotaloudellinen. Mikäli Yhdysvallat päätyisi syvään taantumaan, tällä olisi merkittävä vaikutus koko maailmantalouteen, mikä luonnollisesti heijastuisi myös Suomeen. Ehkä selvin muutos suomalaispankkien toimintaympäristössä on ollut euriborkorkojen nousu. Euriborkorot lasketaan pankkienvälisten vakuudettomien luottojen koroista. Nämä korot ovat turbulenssin aikana selvästi ylittäneet vakuudellisten lainojen korot. Ennen vuoden 2007 elokuuta vakuudellisilla ja vakuudettomilla pankkien välisillä euromääräisillä lainoilla ei ollut juuri lainkaan korkoeroa, mutta keväällä 2008 vuoden lainojen korkoero oli jo lähes prosenttiyksikkö. Pankeilla on enemmän rahamarkkinavelkoja kuin rahamarkkinasaamisia, joten euriborkorkojen riskipreemio lisää tukkurahoituksen nettokustannuksia. Lisäksi korkojen nousu heikentää luottojen kysyntää ja on omiaan hidastamaan ainakin käyttelytilitalletusten kasvua. Jos pankkien markkinarahoituksen riskilisät pysyvät vielä pitkään yhtä korkeina, ongelma alkaa vaikuttaa myös joukkolainoilla saadun rahoituksen hintaan ja saatavuuteen. Toistaiseksi tällä tekijällä on ollut melko pieni merkitys, sillä suurin osa pankkien taseissa olevasta JVK-rahoituksesta on hankittu ennen markkinamyllerryksen alkua. Tilanne kuitenkin muuttuu tämän rahoituksen vähitellen erääntyessä No. 7 Rahapolitiikka- ja tutkimusosasto Suomen Pankki Finlands Bank17 BOF ONLINE Kuvio 4. Yhden vuoden lainojen vakuudettomat euriborkorot ja vakuudelliset eurepokorot tammikuusta 2007 alkaen Euron vuoden repokorko 12 kk euribor Erotus Lähde: Reuters. Toisaalta euriborkorkojen nousu hinnoitellaan korontarkistuksen yhteydessä automaattisesti kaikkeen vaihtuvakorkoiseen antolainaukseen, jonka viitekorkona on euribor. Tämä viitekorko on hyvin tavallinen. Helmikuussa 2008 Suomen Pankin tilastojen mukaan euriborsidonnaisten lainojen kanta oli noin 75 miljardia euroa. Prosenttiyksikön lisä euriborkorkoihin merkitsee 750 miljoonan euron lisätuottoa. Tilanne on jossain määrin Suomen erikoispiirre: monissa muissa euroalueen maissa vaihtuvakorkoisia lainoja on myönnetty paljon vähemmän. Tämä lisätuotto on muodostunut ilman, että siihen olisi pyritty. Vaihtuvakorkoisia lainoja annettaessa on tuskin ollut tarkoituksena luoda suojajärjestelmää vallitsevan kaltaisen tilanteen varalle. Lisäksi viime kuukausina tilanne talletusmarkkinoilla on muuttunut tavalla, joka saattaa olla seurausta markkinaturbulenssista. Sijoitusrahastoista on syksystä 2007 alkaen poistunut varoja, joista todennäköisesti merkittävä osa on päätynyt määräaikastalletuksiin. Tämän voisi kuvitella kasvattavan pankkien korkokatteita lisäämällä edullisen talletusrahoituksen tarjontaa ja syrjäyttämällä kalliimpia rahoituksen lähteitä, mutta nyt näyttää käyvän toisin. Kesäkuun 2007 lopusta helmikuun 2008 loppuun talletuskannan keskikorko nousi 0,45 prosenttiyksikköä mutta lainakannan keskikorko vain 0,31 prosenttiyksikköä. Aiemman kokemuksen valossa olisi voinut odottaa päinvastaista: antolainauksen korkojen olisi pitänyt reagoida talletus- Suomen Pankki Finlands Bank Rahapolitiikka- ja tutkimusosasto 2008 No. 7 1718 BOF ONLINE korkoja voimakkaammin. Mahdollisia selityksiä aiemmasta poikkeavalle kehitykselle on useita, eivätkä ne kaikki liity rahoitusmarkkinoiden turbulenssiin. Jos talletusmarkkinoiden tilanteen muuttuminen kuitenkin johtuu turbulenssista, ilmiölle voi tarjota ainakin seuraavia mahdollisia selityksiä. 1. Kyseessä voi olla pankkien varautuminen likviditeettiongelmiin. Jos rahamarkkinoiden toimivuuteen ei enää luoteta, pankit haluavat turvata rahoituksensa lisäämällä talletuskantaa, jonka houkutteleminen on siis aiempaa tärkeämpää. Talletusten lisäämisestä siis kannattaa maksaa aiempaa enemmän. 2. Toinen mahdollinen selitys olisi tallettajakunnan koostumuksen muutos. Aikaisemmin pankkitallettajina on todennäköisesti ollut etenkin henkilöitä, jotka arvostivat turvallisuutta, vaivattomuutta ja likvidiyttä. Turbulenssin aikana sijoitusrahastoista on virrannut varoja, joiden omistajien preferenssit todennäköisesti poikkeavat muiden tallettajien mieltymyksistä. Mukana on nyt aiempaa enemmän asiakkaita, jotka pitävät tuottoa tärkeänä, ja jotka aikaisemmin käyttivät sijoitusrahastoja säästämiskohteena. Koska aiempaa suurempi osa tallettajakunnasta on näitä tuottotietoisia asiakkaita, tarjottu korko vaikuttaa talletusten saatavuuteen entistä voimakkaammin. Korko on muuttunut tehokkaammaksi kilpailukeinoksi, joten siihen turvaudutaan enemmän. Korkojen nousu ja turbulenssi aiheuttavat muitakin ongelmia. Asiakkaiden korkorasituksen kasvu lisää luottotappioiden todennäköisyyttä. Sijoitusrahastojen hoidosta saadut palkkiot pienenevät asiakkaiden vähentäessä riskillisiksi koettuja rahastosijoituksia. Rahamarkkinoiden likviditeetin heikkeneminen voisi ääritilanteessa estää erääntyvien velkojen uusimisen. Pankkien ja niiden konserniyhtiöiden arvopaperisijoitusten arvon aleneminen heikentää kannattavuutta ja vakavaraisuutta No. 7 Rahapolitiikka- ja tutkimusosasto Suomen Pankki Finlands Bank19 BOF ONLINE Sanasto Arvopaperistaminen Conduit Erillisyhtiö Erityissijoitusyhtiö Hallinnoija Junior-siivu Monoline-yhtiö Senior-siivu Siivu SIV Subprime Saatavien tai muiden epälikvidien omaisuuserien muuttaminen arvopapereiksi erillisyhtiön tai johdannaisten avulla. Pankin perustama mutta ei omistama sijoitusyhtiö, jolla on vain vähän omia pääomia mutta paljon lyhytaikaisia velkoja. Conduit toimii yleensä tiiviissä yhteistyössä pankin kanssa, vaikka sitä ei sisällytetä pankit konsernitilinpäätökseen. Tyypillisesti pankki on sitoutunut myöntämään conduitille tarvittavan määrän luottoa, jos muuta rahoitusta ei ole saatavilla. Yhtiö, joka ostaa luotottajalta saamaoikeuksia ja hankkii rahoituksensa laskemalla liikkeeseen joukkovelkakirjoja tai yritystodistuksia. SIV tai conduit Yhtiö, joka valvoo velallisten maksusuorituksia ja ryhtyy tarvittaessa perintätoimiin (servicer) Erillisyhtiön liikkeeseen laskemat velkainstrumentit, joille maksettuja korkoja ja kuoletuksia vähennetään ensimmäiseksi, jos velalliset eivät suoriudu maksuistaan. Vakuutusyhtiö, jonka ainoa tai päätoimiala on joukkolainaemissioiden takaaminen. Erillisyhtiön liikkeeseen laskemat joukkolainat, joille maksettavat korot ja kuoletukset ovat etuoikeutetussa asemassa, jos erillisyhtiön saamisista aiheutuu luottotappioita. Joukko erillisyhtiön liikkeeseen laskemia arvopapereita, joiden oikeudet ovat samat luottotappioiden tapauksessa (tranche) Structured Investment Vehicle, sijoitusyhtiö, jolla on vain vähän omia pääomia ja paljon tukkumarkkinoilta otettuja yleensä lyhytaikaisia velkoja. Mikään pankki ei ole juridisesti sitoutunut tyydyttämään SIV:in rahoituksen tarvetta ainakaan kokonaan edes rahoitusongelmien esiintyessä. SIV:ien velkojen keskimääräinen maturiteetti on yleensä pitempi kuin conduitien. Kuvaa velallisia, joiden luottokelpoisuus on selvästi huonompi kuin parhaiden asiakkaiden. Suomen Pankki Finlands Bank Rahapolitiikka- ja tutkimusosasto 2008 No. 7 1920 BOF ONLINE Rahoitusmarkkinoiden turbulenssi: Makrotaloudellisia kysymyksiä Tuomas Saarenheimo 2.1 Johdanto Yhdysvaltain rahoitusmarkkinoiden ongelmien lähtökohta oli perinteinen. Yhdysvaltain asuntosykli saavutti lakipisteensä, ja vuosia voimakkaasti nousseet asuntohinnat kääntyivät laskuun. Otollisen maaperän kriisille tarjosivat myös vuosien varrella kasvaneet makrotaloudelliset tasapainottomuudet. Erityisesti Yhdysvaltain vaihtotaseen vaje ja siihen liittyvä kotitalouksien velkaantuminen oli jo puoli vuosikymmentä nähty keskeisenä globaalin talouden riskinä. Pelättiin luottamuksen horjumista Yhdysvaltain talouteen ja sen seurauksena hallitsematonta valuuttakurssin korjausliikettä. Samoin oli keskusteltu laajasti siitä, oliko riskien hinnoittelu kestävällä tasolla. Vaikka Yhdysvaltain talouden riskit oli tiedostettu, koettu kriisi poikkesi odotetusta. Se ei alkanut valuuttamarkkinoilta, eikä sen syntyyn liittynyt mitään äkillisiä muutoksia Yhdysvaltain talousnäkymissä. Pikemmin kuin makrotaloudellisissa tasapainottomuuksissa, kriisin ydin oli Yhdysvaltain asuntorahoituksen epäterveissä rakenteissa, joiden paljastuminen horjutti rahoitusjärjestelmän toimintakykyä Yhdysvalloissa ja kansainvälisesti. Nyt vajaan vuoden ikäisenä kriisi on laajentunut ja erityisesti Yhdysvalloissa irtautunut alkulähteistään. Näyttää yhä ilmeisemmältä, että asuntohintojen käänne ja rahoitusmarkkinoiden ongelmat ovat käynnistäneet Yhdysvalloissa laajemman kotitalouksien tasesopeutuksen, joka osaltaan ruokkii asuntomarkkinoiden laskua ja hidastaa rahoitussektorin toipumista. Vaikka euroalueella häiriön leviäminen reaalitalouteen on toistaiseksi ollut maltillisempaa, ovat kasvunäkymät myös täällä selvästi viime kesästä hiipuneet. Tässä muistiossa käydään läpi reaalitalouden näkymien viimeaikaista muutosta ja arvioidaan luotontarjonnan tilaa Yhdysvalloissa ja euroalueella. Muistiossa eritellään myös mahdollisia institutionaalisia syitä sille, miksi asuntomarkkinoiden suhteellisen mietona alkanut laskukäänne Yhdysvalloissa johti nopeasti luottotappioiden kasvuun ja horjutti rahoitusmarkkinoita suuressa osassa kehittynyttä maailmaa. Lopuksi esitellään turbulenssin myötä uutta ajankohtaisuutta saanutta kysymystä varallisuushintojen roolista rahapolitiikan mitoituksessa No. 7 Rahapolitiikka- ja tutkimusosasto Suomen Pankki Finlands Bank Näytä lisää
Strukturoidusta rahoituksesta ja subprime-kriisistä*
Kansantaloudellinen aikakauskirja 104. vsk. 2/2008 Strukturoidusta rahoituksesta ja subprime-kriisistä* Karlo Kauko Ekonomisti suomen pankki Mitä on strukturoitu rahoitus? * Kiitän Kimmo Virolaista, Katja Lisätiedot Rahoitustarkastus tiedottaa 3/2008 22.4.2008 1 (30)
Rahoitustarkastus tiedottaa 3/2008 22.4.2008 1 (30) Sisällysluettelo Suomen pankkisektorin vakaus vielä vankalla pohjalla, mutta rahoitusmarkkinoiden häiriötila lisää epävarmuutta Pankkisektorin riskinkantokyky Lisätiedot Yhdysvaltojen likviditeetti- ja pankkikriisi
Kansantaloudellinen aikakauskirja 107. vsk. 3/2011 Yhdysvaltojen likviditeetti- ja pankkikriisi [ Juha Tervala Johtaja Aboa Centre for Economics 1. Johdanto Tämä kirjoitus käsittelee Yhdysvaltojen likviditeetti- Lisätiedot Finanssikriisin vaikutuksista Suomen talouteen
BoF Online 1 2011 Finanssikriisin vaikutuksista Suomen talouteen Toim. Hanna Freystätter ja Veli-Matti Mattila Tässä julkaisussa esitetyt mielipiteet eivät välttämättä edusta Suomen Pankin kantaa. Suomen Lisätiedot Antti Soikkeli 0348088. Ohjaaja: Elena Fedorova
LAPPEENRANNAN TEKNILLINEN YLIOPISTO Kauppatieteiden tiedekunta Kauppatieteiden kandidaatin tutkinnon tutkielma Talousjohtaminen Viimeisin finanssikriisi ja sen vaikutus suurimpiin yrityksiin Helsingin Lisätiedot Valvottavien taloudellinen tila ja riskit 2/2010
Rahoitusmarkkinaraportti 1 2008 Luottamuspula jatkuu globaaleilla rahoitusmarkkinoilla Pankkien tulokset heikentyivät loppuvuonna 2007 Joukkolainojen takaajien luottokelpoisuus tarkkailtavana ja riskipreemiot Lisätiedot Rahoitustilastot. Vuosikatsaus 2009
Rahoitustilastot Vuosikatsaus 9 Rahasto-osuusvelka rahastotyypeittäin ja nettomerkinnät yhteensä vuoden 9 aikana 3 1-1 Osakerahastot Yhdistelmärahastot Hedgerahastot Nettomerkinnät (oikea asteikko) Mrd. Lisätiedot Talousnäkymät Huhtikuu 2008
Talousnäkymät Huhtikuu Sisältö Numeroyhteenveto Maailma Keskeisiä tunnuslukuja... Korot... 7 YLEISKATSAUS Edessä pitempiaikainen hitaan kasvun vaihe... Valuutat... 7 YHDYSVALLAT Taantuma kuinka pitkäkestoinen Lisätiedot EUROJÄRJESTELMÄN RAHAPOLIITTISET VÄLINEET
EUROJÄRJESTELMÄN RAHAPOLIITTISET VÄLINEET Hintavakauden ylläpitämiseksi eurojärjestelmällä on käytettävissään joukko rahapolitiikan välineitä, joilla vaikutetaan markkinakorkoihin, säädellään pankkijärjestelmän Lisätiedot IEUROOPAN KESKUSPANKKI KUUKAUSIKATSAUS 12 2007 KUUKAUSIKATSAUS JOULUKUU
IEUROOPAN KESKUSPANKKI KUUKAUSIKATSAUS 12 2007 0112007 0212007 0312007 0412007 0512007 0612007 0712007 0812007 0912007 1012007 1112007 1212007 KUUKAUSIKATSAUS JOULUKUU Vuonna 2007 kaikkien :n julkaisujen Lisätiedot eurojärjestelmän harjoittamaan rahapolitiikkaan Minna Kuusisto ja Elisa Newby
Kansantaloudellinen aikakauskirja 110. vsk. 4/2014 Eurojärjestelmä toteuttaa rahapolitiikkaa nollakorkorajalla ja sen alapuolella Minna Kuusisto ja Elisa Newby Eurojärjestelmä on laskenut keskuspankin Lisätiedot Rahalaitokset. Vuosikatsaus 2013
Rahalaitokset Vuosikatsaus 13 Uudet nostetut asuntolainat vuosittain, kumulatiivinen summa 11 1 13 Mrd. euroa 1 1 Tammi Helmi Maalis Huhti Touko Kesä Heinä Elo Syys Loka Marras Joulu Suomen Pankki Rahoitusmarkkina- Lisätiedot Rahalaitokset. Vuosikatsaus 2014
Rahalaitokset Vuosikatsaus 1 1 1 - -1 Yrityslainakannan vuosikasvu Suomessa Yritykset ja asuntoyhteisöt, vuosikasvu Yritykset, vuosikasvu Asuntoyhteisöt, vuosikasvu -1 8 9 1 11 1 13 1 Suomen Pankki Rahoitusmarkkina- Lisätiedot Rahoitusmarkkinaraportti
S Rahoitusmarkkinaraportti 2 2013 Suomalaiset yritykset laskeneet liikkeeseen poikkeuksellisen paljon joukkolainoja Asuntoyhteisöjen lainakanta yli kolminkertaistunut kymmenessä vuodessa Euroalueen pankkien Lisätiedot E U R O O P A N K E S K U S P A N K K I K U U K A U S I K AT S A U S
Syyskuu 2001 EUROOPAN KESKUSPANKKI KUUKAUSIKATSAUS Syyskuu 2001 Euroopan keskuspankki, 2001 Käyntiosoite Kaiserstrasse 29 D-60311 Frankfurt am Main Germany Postiosoite Postfach 16 03 19 D-60066 Frankfurt Lisätiedot Rahoitusmarkkinaraportti
Rahoitusmarkkinaraportti 1 213 Lainamarginaalit suurentuneet eniten pienimmissä lainoissa Yritysten rahoitusrakenne muuttunut Pohjoismaat kiristämässä asuntoluotonantoa koskevaa sääntelyä Maksujenvälityksessä Lisätiedot Talousnäkymät Tammikuu 2008
Talousnäkymät Tammikuu 8 Sisältö Numeroyhteenveto Maailma Keskeisiä tunnuslukuja... YLEISKATSAUS Kasvunäkymät heikentyvät ja inflaatioriskit kasvavat... Korot... 7 YHDYSVALLAT Valuutat... 7 Kohti taantumaa?...8 Lisätiedot Velkaantunut talous veitsenterällä
Suomen Attacin talouskatsaus Syksy 2009 Velkaantunut talous veitsenterällä 2 Velkaantunut talous veitsenterällä Julkaisija Attac ry Julkaisuajankohta lokakuu 2009 Kirjoittajat Jussi Ahokas Lauri Holappa Lisätiedot Talouskriisi ja keskuspankkien muuttuva rooli. Erkki Liikanen
Kansantaloudellinen aikakauskirja 110. vsk. 1/2014 Talouskriisi ja keskuspankkien muuttuva rooli Erkki Liikanen Suurilla talouskriiseillä on usein ollut käänteentekevä vaikutus siihen, miten talouspolitiikan Lisätiedot Kotitalouksien velkaantumiseen ja asuntomarkkinoiden kehitykseen vaikuttaminen: makrovakaustyökalut
BoF Online 3 2012 Kotitalouksien velkaantumiseen ja asuntomarkkinoiden kehitykseen vaikuttaminen: makrovakaustyökalut Hanna Putkuri ja Jukka Vauhkonen Tässä julkaisussa esitetyt mielipiteet ovat kirjoittajien Lisätiedot Kriisiunionista yhteisvastuun unioniin?
Vesa Vihriälä EU:N AJOLÄHTÖ Kriisiunionista yhteisvastuun unioniin? YHTEENVETO Suomi on suhtautunut hyvin varauksellisesti euromaiden taloudellisen yhteisvastuun laajentamiseen. Sille ei kuitenkaan ole Lisätiedot Sijoittajan korko-opas
Sijoittajan korko-opas Sisällys Lukijalle...3 Korot osana taloutta...4 Korkosijoitukset muun varallisuuden osana...7 Suorat korkosijoitukset...9 Korkorahastot...20 Säästö- ja eläkevakuutukset...22 Korkojohdannaiset...24 Lisätiedot LASKUSUHDANTEET SUOMESSA: 1990-luvun laman ja 2008 taantuman vertailua.
LASKUSUHDANTEET SUOMESSA: 1990-luvun laman ja 2008 taantuman vertailua. Kansantaloustiede Maisterin tutkinnon tutkielma Sari Hellman 2010 Kansantaloustieteen laitos Aalto-yliopisto Kauppakorkeakoulu HELSINGIN Lisätiedot Lukijalle. Helsingissä 5.7.2012 Suomen Pörssisäätiö Sari Lounasmeri
Sijoittajan korko-opas 2012 1 Sisällys Korot osana taloutta...4 Korkosijoitukset muun varallisuuden osana...7 Suorat korkosijoitukset...9 Korkorahastot...20 Säästö- ja eläkevakuutukset...22 Korkojohdannaiset...24 Lisätiedot Asuntolainan takaisinmaksukyvyn riskien. Henkilöasiakkaan lainan takaisinmaksun. Rantala, Katri. 2009 Leppävaara
Asuntolainan takaisinmaksukyvyn riskien kartoitus Henkilöasiakkaan lainan takaisinmaksun riskit Rantala, Katri 2009 Leppävaara LAUREA-AMMATTIKORKEAKOULU Laurea Leppävaara ASUNTOLAINAN TAKAISINMAKSUKYVYN Lisätiedot Lukijalle. Helsingissä 15.6.2013 Suomen Pörssisäätiö Sari Lounasmeri
Sijoittajan korko-opas 2013 Sisällys Lukijalle...3 Korot osana taloutta...4 Korkosijoitukset muun varallisuuden osana...7 Suorat korkosijoitukset...9 Korkorahastot...20 Säästö- ja eläkevakuutukset...22 Lisätiedot BoF Online. Asuntomarkkinat ja kotitalouksien. pohjoismainen vertailu. Heidi Schauman. Suomen Pankki Rahapolitiikka- ja tutkimusosasto 28.2.
BoF Online 5 2012 Asuntomarkkinat ja kotitalouksien velka pohjoismainen vertailu Heidi Schauman Tässä julkaisussa esitetyt mielipiteet ovat kirjoittajan omia eivätkä välttämättä edusta Suomen Pankin kantaa. Lisätiedot Rahoitustarkastus tiedottaa 5/2006 10.10.2006 1 (18) Rahastosijoittajan kannattaa perehtyä lunastuksia koskeviin poikkeussäännöksiin
Rahoitustarkastus tiedottaa 5/2006 10.10.2006 1 (18) Sisällysluettelo Rahastosijoittajan kannattaa perehtyä lunastuksia koskeviin poikkeussäännöksiin Sijoittajat ovat tottuneet siihen, että sijoitusrahastoihin Lisätiedot Eurokriisistä eteenpäin
Teppo Eskelinen & Matti Ylönen (toim.) Eurokriisistä eteenpäin Vasemmistolaista talouspolitiikkaa 1 2 Eurokriisistä eteenpäin Vasemmistolaista talouspolitiikkaa 3 Kansan Sivistyön Liitto KSL ry Tomittaneet: Lisätiedot 2016 © DocPlayer.fi Yksityisyyskäytäntö | Palveluehdot | Palaute